**Školský poriadok**

**Základnej umeleckej školy Budmerice**

**prerokovaný a schválený na PR**

**dňa 4. septembra 2020**

3. september 2020 Mgr. art. Ondrej Slávik

Poverený riaditeľ školy

OBSAH

[**1.** **Práva a povinnosti žiakov** 3](#_Toc525805335)

[**2.** **Práva a povinnosti zákonných zástupcov** 4](#_Toc525805336)

[**3.** **Práva a povinnosti pedagogických pracovníkov** 5](#_Toc525805337)

[**4.** **Organizácia vyučovania** 7](#_Toc525805338)

[**4.1.** **Poriadok pre ateliér výtvarného odboru a AVO** 9](#_Toc525805339)

[**4.2.** **Poriadok pre učebňu hudobnej náuky** 9](#_Toc525805340)

[**4.3.** **Poriadok pre triedy s individuálnym vyučovaním** 10](#_Toc525805341)

[**4.4.** **Poriadok pre triedu literárno-dramatického odboru** 10](#_Toc525805342)

[**4.5.** **Poriadok pre tanečný odbor** 11](#_Toc525805343)

[**5.** **Starostlivosť o ochranu zdravia žiakov a bezpečnosť** 12](#_Toc525805344)

[**6.** **Postupy pri prechovávaní a užívaní drog na škole** 12](#_Toc525805345)

[**7.** **Postupy, sankcie a opatrenia pri zistení šikanovania** 13](#_Toc525805346)

[**8.** **Opatrenie proti neoprávnenému používaniu mobilných telefónov** 13](#_Toc525805347)

[**9.** **Platby** 14](#_Toc525805348)

*Žiak sa v škole správa slušne v duchu porozumenia, znášanlivosti a priateľstva, dbá na pokyny pedagogických pracovníkov , podľa svojich schopností sa svedomito pripravuje na vyučovanie a dodržiava školský poriadok. Žiak by sa tak mal správať aj mimo vyučovania, a to aj počas voľných dní a prázdnin, aby neporušoval zásady spolunažívania, mravné normy spoločnosti a robil česť škole aj sebe.*

1. **Práva a povinnosti žiakov**

**Žiak má právo na**

* rovnoprávny prístup ku vzdelávaniu,
* vzdelanie v štátnom jazyku a materinskom jazyku v rozsahu ustanovenom týmto zákonom,
* úctu k jeho vierovyznaniu, svetonázoru, národnostnej a etnickej príslušnosti,
* poskytovanie poradenstva a služieb spojených s výchovou a vzdelávaním,
* výchovu a vzdelávanie v bezpečnom a hygienicky vyhovujúcom prostredí,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* úctu k svojej osobe a na zabezpečenie ochrany proti fyzickému, psychickému a sexuálnemu násiliu,
* na informácie týkajúce sa jeho osoby a jeho výchovno-vzdelávacích výsledkov,
* náhradu škody, ktorá mu vznikla pri výchove a vzdelávaní alebo v priamej súvislosti s nimi; toto ustanovenie sa nevzťahuje na škodu podľa osobitného predpisu. 80a)

**Žiak je povinný**

* neobmedzovať svojím konaním práva ostatných osôb zúčastňujúcich sa výchovy a vzdelávania,
* dodržiavať školský poriadok školy a ďalšie vnútorné predpisy školy alebo školského zariadenia,
* chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,
* chrániť pred poškodením učebnice, učebné texty a učebné pomôcky,
* pravidelne, podľa rozvrhu, zúčastňovať sa na vyučovaní
* konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
* ctiť si ľudskú dôstojnosť svojich spolužiakov a zamestnancov školy alebo školského zariadenia,
* rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

1. **Práva a povinnosti zákonných zástupcov**

**Zákonný zástupca žiaka má právo**

* oboznámiť sa s výchovno-vzdelávacím programom školy a školským poriadkom,
* byť informovaný o výchovno-vzdelávacích výsledkoch svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,
* vyjadrovať sa k školskému vzdelávaciemu programu školy prostredníctvom orgánov školskej samosprávy,
* byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

**Zákonný zástupca dieťaťa alebo žiaka alebo zástupca zariadenia je povinný**

* dodržiavať podmienky výchovno-vzdelávacieho procesu svojho dieťaťa určené školským poriadkom,
* dbať na sociálne a kultúrne zázemie dieťaťa a rešpektovať jeho špeciálne výchovno- vzdelávacie potreby,
* informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* nahradiť škodu, ktorú žiak úmyselne zavinil,
* neprítomnosť žiaka na vyučovaní bezodkladne oznámiť triednemu učiteľovi

1. **Práva a povinnosti pedagogických pracovníkov**

**Učiteľ má právo**

* Podieľať sa na rozhodovaní o zásadných otázkach pedagogicko-organizačného zabezpečenia chodu školy. Dávať návrhy pri tvorbe plánu práce školy, PK,     
  a iných pedagogických dokumentov.
* Podávať návrhy na zlepšenie organizácie výchovno-vzdelávacej práce a materiálneho zabezpečenia školy.
* Na ochranu svojho zdravia a zabezpečenie primeraných pracovných podmienok
* Združovať sa v profesijných, záujmových a odborových organizáciách
* Na ochranu svojich opodstatnených požiadaviek odborovou organizáciou alebo zamestnaneckou radou .
* Tvorivo inovovať výchovno-vzdelávací proces, dávať návrhy na tvorbu školského vzdelávacieho programu.
* Učiteľ má právo navrhovať výchovné opatrenia a  očakávať, že žiaci budú rešpektovať pravidlá spoločenského správania a školského poriadku školy.
* Veriť a očakávať, že rodičia podporia pozitívnu snahu školy.
* Očakávať priaznivé podmienky pre svoju prácu.
* Tvorivo inovovať vyučovací proces.
* Pri vysokej absencii žiaka na vyučovacích hodinách požiadať o vykonanie komisionálnej skúšky.

**Učiteľ je povinný**

* Každý pedagogický pracovník dôsledne dodržiava práva dieťaťa
* Dôsledne plní úlohy vyplývajúce z jeho pracovnej náplne
* Včas nastupuje na vyučovaciu hodinu, včas končí
* Nepreťažuje žiakov nadmernými požiadavkami
* Využíva dostupné učebné pomôcky, ktoré si pripraví v dostatočnom časovom predstihu.
* Dbá na ochranu majetku školy
* Pri rokovaní s rodičmi rešpektuje osobnosť rodiča, nepopiera mu jeho práva a rozhovor vedie v duchu spolupráce
* Učiteľ prichádza do školy minimálne 15 minút pred začatím vyučovania
* Po príchode do školy sa zapíše do knihy príchodov. Pri odchode zo školy si zapisuje čas odchodu.
* Triednu knihu odnáša po každej vyučovacej hodine na určené miesto
* Zápisy o učive, neprítomnosť žiakov, robí na každej vyučovacej hodine.
* Po skončení poslednej vyučovacej hodiny skontroluje poriadok v triede. Na vyučovanie sa zodpovedne pripravuje. V prípade veľkých nedostatkov budú nariadené

písomné prípravy. Rozsah individuálnych príprav zodpovedá dĺžke praxe, náročnosti učiva a podobne.

* Okrem učebníc a učebných textov používa na vyučovaní aj iné učebnice a knihy, ktoré rozvíjajú vzdelanostnú úroveň žiakov a súvisia z učebnými osnovami.
* Učebné pomôcky si pripraví na vyučovanie včas dopredu.
* Vedie žiakov k ochrane spoločného vlastníctva.
* Každý učiteľ je povinný kontrolovať úpravu zošitov, zaobchádzanie s učebnicami, notovým materiálom a hudobnými nástrojmi.
* Všíma si zdravotný stav žiakov, monitoruje zmeny v správaní vštepuje im návyky kultúrneho spôsobu života.
* Dôsledne sleduje správanie žiakov, monitoruje náhle zmeny v správaní, zabezpečuje prevenciu proti šikanovaniu a iným sociálno-patologickým javom.
* Podporuje rozvoj záujmovej činnosti žiakov a podľa svojich možností ju vedie. Vedie žiakov k správnemu vzťahu k spoločnému vlastníctvu, učí ich zachovávať pravidlá bezpečnosti práce, dopravy, ochrany životného prostredia.
* Dbá na bezpečnosť žiakov, zodpovedá za ich zdravie v priestoroch školy.
* Spolupracuje s rodičmi žiakov.
* Nepoužíva telesné tresty ani nevhodné verbálne ( kričanie, nadávky..) tresty.
* Je povinný na požiadania zastupovať neprítomných pracovníkov a v prípade naliehavých prác na škole pomôcť pri ich zabezpečovaní.
* Každý učiteľ pracuje podľa zadelenia v predmetových komisiách V priestoroch školy nefajčí a nepožíva alkohol.
* Vo svojom konaní musí postupovať rozvážne, nie unáhlene a nerozmyslene. Musí dbať, aby sa nepoškodilo dobré meno učiteľa. Nepoužíva vulgárne výrazy. Stmeľuje pedagogický kolektív. Svojim konaním a rozhodovaním, vyjadrovaním a správaním nenarúša medziľudské vzťahy, ani pracovnú atmosféru školy.
* Dodržuje pracovný čas, stanovený zákonníkom práce, pokiaľ tento nebol kolektívnou zmluvou upravený inak.
* Neupiera žiakom právo na vzdelávanie vyhadzovaním z triedy ani iným vylučovaním z určitých činností .Dáva žiakovi priestor na vyjadrenie svojich názorov, postojov a vlastnej tvorivosti.
* Dbá na dodržiavanie práva na ochranu súkromia, cti a povesti žiaka.
* Bezodkladne uskutočňuje opatrenia pri zistení šikanovania, alebo jeho náznakoch.
* Učiteľ včas a vhodným spôsobom hodnotí výkon žiaka a umožňuje mu právo na informácie.
* Pri hodnotení a klasifikácii dodržiava MP na hodnotenie a klasifikáciu.
* V plnej miere dodržuje zákon o ochrane osobných údajov.
* Vo vymedzenom čase a priestore čo najzodpovednejšie vykonáva dozor nad žiakmi.
* Svoju neprítomnosť na pracovisku ohlási vedeniu školy bezodkladne.
* OČR predloží alebo doručí do 3 dní. Ukončenie neprítomnosti ohlási vedeniu školy deň vopred.
* Je povinný zachovávať mlčanlivosť o skutočnostiach súvisiacich s výkonom zamestnania.

1. **Organizácia vyučovania**

Žiaci sa riadia podľa rozvrhov hodín v individuálnom aj v skupinovom vyučovaní.

**Spôsob prijímania žiakov na štúdium**

Podmienkou prijatia na štúdium je splnenie požadovaných predpokladov v prípravnom štúdiu

alebo úspešné vykonanie prijímacej skúšky vo zvolenom umeleckom odbore v základnom

štúdiu alebo v štúdiu pre dospelých .

Prijímacie skúšky sa konajú spravidla od 1. apríla do 15. júna.

Na posúdenie študijných predpokladov uchádzača o prijatie na štúdium zriaďuje

riaditeľ školy trojčlennú prijímaciu komisiu a vymenúva jej členov pre každý umelecký odbor

a študijné zameranie.

**Dochádzka žiakov do školy**

1. Žiak je povinný chodiť na vyučovanie pravidelne a včas podľa rozvrhu hodín, povinne

sa zúčastňuje činností, ktoré organizuje škola v čase riadneho vyučovania.

1. Žiak má prísne zakázané vstupovať do budovy školy na bicykli a kolieskových korčuliach, nosiť do školy zbrane, cigarety, alkohol, omamné látky, drogy alebo iné veci, ktoré ohrozujú bezpečnosť a zdravie, dbá o svoju osobnú hygienu a nosí si do školy nevyhnutné hygienické potreby. Klenoty, peniaze a ďalšie cenné veci nosí žiak do školy na vlastnú zodpovednosť. Pri odcudzení alebo strate predmetov , ktoré žiak nepotrebuje na vyučovanie, škola nezodpovedá za vzniknutú škodu.
2. Žiak môže vyučovanie vymeškať len pre chorobu, príp. vážnu rodinnú udalosť, nepriaznivé počasie, účasť na organizovanej športovej akcii a reprezentácii školy.
3. Každú neúčasť na vyučovanie je žiak povinný ospravedlniť potvrdením od rodičov.

**Odchod žiakov zo školy**

1. Pred odchodom z učebne žiak zanecháva svoje miesto upravené podľa pokynov učiteľa.
2. Po ukončení vyučovania upraví triedu, vyloží stoličku, vezme si svoje veci a organizovane podľa pokynov učiteľa sa presunie do šatne, kde sa prezuje, oblečie a opúšťa školskú budovu.
3. Po skončení vyučovania idú žiaci domov. Zdržiavať sa bez dozoru v budove školy nie je dovolené.

**Dozor nad žiakmi**

Pri výchovno-vzdelávacom procese dozor nad žiakmi vykonávajú

a) v čase vyučovania a pri ostatnej výchovno-vzdelávacej činnosti organizovanej školou

pedagogickí zamestnanci školy,

b) pri súťažiach, výchovných koncertoch, divadelných predstaveniach a iných činnostiach

organizovaných v sídle školy zamestnanci školy poverení riaditeľom školy,

c) pri podujatiach, na ktorých sa žiak zúčastní mimo školy, jeden pedagogický zamestnanec

do počtu 15 žiakov; ak sa na podujatí zúčastní viac ako 15 žiakov, riaditeľ školy zabezpečí

účasť ďalšieho pedagogického zamestnanca na každých ďalších 15 žiakov; dozor sa začína 15

minút pred určeným začiatkom podujatia a končí sa návratom žiakov na určené miesto.

**Iné povinnosti žiaka**

1. Všetky písomnosti a potvrdenia žiak vybavuje prostredníctvom triedneho učiteľa.
2. Ak žiak zistí stratu svojej veci, oznámi to triednemu učiteľovi, ktorý urobí ďalšie opatrenia. Po preverení straty uhradí poistenému žiakovi škodu poisťovňa.
3. Počas pobytu v škole a na školských podujatiach je žiakom prísne zakázané fajčiť, používať alkoholické nápoje a iné zdraviu škodlivé látky.
   1. **Poriadok pre ateliér výtvarného odboru**
4. Žiaci prichádzajú na vyučovanie 10 min. pred začiatkom. Prezujú sa v chodbe a odkladajú si topánky na určené miesto. Slušne čakajú na vyučujúceho v chodbe.
5. Do ateliéru je povolené vstupovať v prezuvkách iba za prítomnosti vyučujúceho.
6. Do ateliéru prichádzajú žiaci na pokyn vyučujúceho a zaujmú svoje miesta.
7. Ak sú potrebné k práci školské nástroje (rydlá, očká na modelovanie, atď.), na pokyn vyučujúceho preberú žiaci pracovné nástroje. Nedostatky, poškodenia ihneď hlásia vyučujúcemu. S poškodeným nástrojom nepracovať!
8. S nástrojmi žiak zaobchádza šetrne a podľa poučenia.
9. Počas vyučovania a práce, každý intenzívne pracuje a neruší ostatných spolužiakov hlučným rozprávaním.
10. Pri práci je žiak povinný dodržiavať bezpečnostné predpisy tak, aby sám alebo spolužiak neprišiel k úrazu.
11. Každé poranenie a úraz ihneď hlásiť vyučujúcemu !
12. Žiak maľuje, lepí, glazuje, a pod. len na pracovnej doske na to určenej. Modeluje v miestnosti na to určenej, na stole prikrytom gumeným obrusom.
13. Ruky a ostatné nástroje na modelovanie špinavé od hliny žiak najprv umyje od hrubej špiny v nádobe na to určenej a až potom v umývadle pod tečúcou vodou. Umyté modelárske nástroje uloží na špeciálne určené miesto.
14. O poriadok a čistotu v priestoroch ateliéru sa rovnako starajú žiaci ako aj vyučujúci.
15. Práca s grafickým lisom a tlačením grafík je možná len pod dohľadom vyučujúceho.
16. Každý úmyselne poškodený alebo stratený školský nástroj alebo knihu musí žiak v plnej miere nahradiť.
17. Z ateliéru sa nesmie odnášať žiaden pracovný nástroj a materiál.
18. Po skončení práce každý žiak umyje znečistený stôl. Umyje si ruky (použije vlastné hygienické potreby).
19. Počas prestávky medzi jednotlivými skupinami vyučujúci vyvetrá miestnosť.
20. Počas vyučovania je zakázané používať mobilný telefón.
    1. **Poriadok pre učebňu hudobnej náuky**
21. Žiaci po vstupe do budovy školy sa prezúvajú na mieste na to určenom. Topánky a bundy si nechávajú v šatni. Disciplinovane čakajú na vyučujúceho pred triedou.
22. V učebni žiaci sedia na svojich miestach.
23. Každý žiak je povinný šetrne zaobchádzať so zariadením učebne.
24. Žiakom sa zakazuje manipulovať s didaktickou technikou. Práca na PC je možná len pod dohľadom vyučujúceho.
25. Žiak je povinný vziať si so sebou do učebne notový zošit, učebnicu, písacie potreby a žiacku knižku.
26. Pred odchodom z učebne vyučujúci dbá na to , aby si žiak upratal miesto, zasunul stoličku, a ak je to posledná hodina v daný deň, tak aby stoličku vyložil na stôl.
27. Službukonajúci žiak zotrie tabuľu a pomôže učiteľovi s pomôckami.
28. Učebňu žiaci opúšťajú organizovane pod dohľadom vyučujúceho.
29. Počas prestávky medzi vyučovaním jednotlivých skupín vyučujúci vyvetrá miestnosť.
30. Vyučujúci je povinný učebňu po skončení vyučovnia uzamknúť.
31. Za zariadenie a výzdobu učební sú zodpovední všetci vyučujúci.
32. Počas vyučovania je zakázané používať mobilný telefón.
    1. **Poriadok pre triedy s individuálnym vyučovaním**
33. Žiak prichádza 10 min. pred začiatkom vyučovania. Po vstupe do budovy sa prezúva v spodnej chodbe na mieste na to určenom.
34. Žiak v triede zaujme svoje miesto a pripraví sa na vyučovanie.
35. Každý žiak je povinný šetrne zaobchádzať so zariadením triedy.
36. Vyučujúci počas prestávok vetrá triedu.
37. Po ukončení vyučovania učiteľ zamyká triedu.
    1. **Poriadok pre triedu literárno-dramatického odboru**
38. Žiaci čakajú vyučujúceho na chodbe pred vstupom na druhé poschodie.
39. Do triedy vchádzajú v prezuvkách organizovane pod vedením učiteľa.
40. Topánky a oblečenie si odkladajú na určené miesto.
41. V triede zaujmú svoje miesta.
42. Každý žiak je povinný šetrne zaobchádzať so zariadením triedy.
43. Žiakom sa zakazuje manipulovať s didaktickou technikou.
44. Žiak sa správa na hodine tak, aby správaním neohrozoval seba a ostatných.
45. Žiak je povinný vziať si na vyučovanie  pomôcky na hodinu.
46. Počas prestávky vyučujúci vyvetrá miestnosť.
47. K osobnej hygiene žiaci využívajú svoje hygienické veci.
48. Po skončení vyučovania žiaci spoločne s vyučujúcim upracú triedu do pôvodného stavu (stoličky na miesta a pod.). Odchádzajú organizovane z triedy pod vedením vyučujúceho.
49. Vyučujúci po ukončení vyučovania zamkne učebňu.
50. Počas vyučovania je zakázané používať mobilný telefón.
    1. **Poriadok pre tanečný odbor**
51. Žiaci čakajú vyučujúceho na chodbe pred tanečnou sálou. Do tanečnej miestnosti žiaci vstupujú a disciplinovane pod vedením vyučujúceho.
52. Uzamykanie a odomykanie dverí do tanečnej miestnosti robí zásadne vyučujúci.
53. Vstup do tanečnej sály je povolený iba v sprievode vyučujúceho v predpísanej obuvi a v  tanečnom úbore. Dievčatá sú vhodne učesané.
54. Potrebné náradie vydáva zásadne vyučujúci. Žiakom sa zakazuje manipulovať s didaktickou technikou.
55. Úmyselné poškodenie náradia musí žiak nahradiť.
56. Náradie na konci cvičenia odovzdávajú určení žiaci vyučujúcemu.
57. Žiaci cvičia a tancujú len pod vedením vyučujúceho.
58. K osobnej hygiene žiaci využívajú svoj uterák a mydlo.
59. Žiaci odchádzajú z tanečnej sály pod vedením vyučujúceho .
60. Medzi jednotlivými tanečnými skupinami je prestávka, počas ktorej vyučujúci vyvetrá miestnosť.
61. Po každom vystúpení žiak poskladá kostým a odovzdá ho vyučujúcemu.
62. Počas vyučovania je zakázané používať mobilný telefón.
63. **Starostlivosť o ochranu zdravia žiakov a bezpečnosť**
64. Žiak je povinný počas vyučovania, prestávok, ako i na podujatiach organizovaných školou chrániť svoje zdravie a zdravie svojich spolužiakov.
65. Všetci žiaci sú so zásadami bezpečnosti a ochrany zdravia v škole oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach sú žiaci oboznámení s pokynmi na predchádzanie úrazom. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.
66. V prípade úrazu alebo náhleho ochorenia žiak ihneď informuje vyučujúceho, dozor konajúceho učiteľa, alebo najbližšiu dospelú osobu.
67. Pri úraze alebo nevoľnosti poskytne vyučujúci určený ako zdravotník žiakovi prvú pomoc, pri podozrení na vážnejší úraz alebo ochorenie zabezpečí škola žiakovi lekársku pomoc. O úraze alebo ochorení informuje rodičov žiaka. Každý úraz zapíše vyučujúci, ktorý ho zistil, do zošita úrazov. Ak žiak vymešká kvôli úrazu z vyučovania viac ako 3 dni, spíše sa Záznam o úraze.
68. Za bezpečnosť žiaka na vyučovaní zodpovedá vyučujúci v triede. Počas pobytu žiakov v škole a na akciách organizovaných školou zodpovedajú za bezpečnosť dozor konajúci učitelia.
69. **Postupy pri prechovávaní a užívaní drog na škole**

V priestoroch školy a jej okolí je zakázané fajčiť a požívať alkohol.

Pri porušení školského poriadku v tomto bode sa žiak zúčastní pohovoru výchovnej komisie (triedny učiteľ, člen vedenia školy, rodič).

V priestoroch školy je zakázané prechovávanie omamnej látky, psychotropnej látky,

jedu. Žiak, ktorý poruší školský poriadok v tomto bode alebo žiak, ktorý bude zvádzať iného žiaka na zneužívanie akejkoľvek návykovej látky (vrátane cigariet, alkoholu) sa zúčastní

pohovoru výchovnej komisie a bude nahlásený na polícii v príslušnom obvode a na

sociálne oddelenie miestneho úradu a bude mu uložené niektoré z výchovných opatrení.

1. **Postupy, sankcie a opatrenia pri zistení šikanovania**

*O podozrení zo šikanovania je povinný každý zamestnanec školy bezodkladne oboznámiť vedenie školy.*

Pri zistení šikanovania ohlási žiak prípad triednemu učiteľovi, riaditeľovi školy, prípadne to oznámi formou schránky dôvery. Po prešetrení sú kontaktovaní rodičia žiaka, ktorý šikanoval aj rodičia žiaka ,ktorý bol šikanovaný.

Opatrenia:

* rodičom obete šikanovania je odporučená návšteva CVPP
* zorganizovanie skupinového intervenčného programu v spolupráci s CVPP
* rodičom agresora je odporučená návšteva CVPP
* v mimoriadne závažnom prípade :
  + je rodičom agresora odporučené umiestnenie žiaka na diagnostický pobyt do príslušného DC alebo liečebno-výchovného sanatória,
  + oznámenie príslušnému Úradu práce sociálnych vecí a rodiny,
  + oznámenie príslušnému útvaru PZ SR, ak je podozrenie že bol spáchaný trestný čin.

1. **Opatrenie proti neoprávnenému používaniu mobilných telefónov**

V prípade, že žiak bez dovolenia použije mobilný telefón počas vyučovania, dopúšťa sa porušenia školského poriadku a o danej skutočnosti bude ihneď telefonicky informovaný zákonný zástupca žiaka. Pri opakovanom porušení zákazu používania mobilného telefónu počas vyučovania bude žiakovi uložené niektoré z výchovných opatrení.

K tomuto školskému poriadku je možné prijať návrhy na zmeny počas školského roka formou dodatkov, ktoré budú prerokované a schválené pedagogickou radou.

1. **Platby**

Na čiastočnú úhradu nákladov spojených so štúdiom v základnej umeleckej škole prispieva: zákonný zástupca žiaka /dieťa pred plnením povinnej školskej dochádzky,

žiak základnej a strednej školy/ mesačne sumou:

**12€** v individuálnej forme vyučovania

**12 € v** skupinovej forme vyučovania

Poplatky sa uhrádzajú podľa stanovených termínov v hotovosti na 5 mesiacov vopred.

***Tento školský poriadok vo všetkých jeho bodoch bol prerokovaný a schválený na zasadnutí pedagogickej rady dňa 4. septembra 2020. Nadobúda účinnosť 5. septembra 2020***

*V Budmericiach 3.9. 2020*

*-----------------------------------------------------*

Mgr. art. Ondrej Slávik

poverený riaditeľ školy